पणजी: गोवा के सबसे बड़े सरकारी अस्पताल के मुर्दाघर से एक फुटबॉलर का शव लापता होने का मामला तूल पकड़ता जा रहा है। मामले की संवेदनशीलता को देखते हुए जांच का जिम्मा अब गोवा क्राइम ब्रांच को सौंपा गया है। अधिकारियों ने सोमवार को इस संबंध में जानकारी दी। मालूम हो कि गोवा मेडिकल कॉलेज एवं अस्पताल (जीएमसीएच) के मुर्दाघर से 24 साल के फुटबॉल खिलाड़ी जानुज गोंजाल्वेज का शव रहस्यमय तरीके से गायब हो गया था। यह घटना उस वक्त सामने आई जब मृतक का परिवार शव पर दावा करने मुर्दाघर गया।